Endurgreiðslan nær til vinnu manna á byggingarstað íbúðarhúsnæðis við nýbyggingu þess , endurbætur eða viðhald . Ekki er unnt að telja tæmandi talningu þá vinnu sem fellur undir ákvæðið en almennt fellur undir ákvæðið öll sú vinna sem fram fer á staðnum , þó ekki sú vinna sem alla jafna er unnin á verkstæði eða vinna stjórnenda farandvinnuvéla og vinnuvéla sem eru skráningarskyldar í vinnuvélaskrá . Endurgreiðslan tekur ekki til efniskaupa en þó er heimilt að endurgreiða virðisaukaskatt vegna kaupa á varmadælu til upphitunar íbúðarhúsnæðis . Á tímabilinu 1. janúar 2020 til og með 31. desember 2023 fæst einnig endurgreiddur virðisaukaskattur vegna kaupa á hleðslustöð fyrir bifreiðar til uppsetningar í eða við íbúðarhúsnæði . Endurgreiðsluhlutfall Hlutfall endurgreiðslu vegna vinnu sem unnin er á byggingarstað nemur 60% greidds virðisaukaskatts . Virðisaukaskattur vegna kaupa á varmadælu til upphitunar íbúðarhúsnæðis er endurgreiddur að fullu . Á tímabilinu 1. janúar til og með 31. desember 2023 nemur hlutfall endurgreiðslu 100% vegna kaupa á hleðslustöð fyrir bifreiðar til uppsetningar í eða við íbúðarhúsnæði og jafnframt af vinnu við uppsetningu hleðslustöðvarinnar . Afgreiðslutími Endurgreiðslur vegna endurbóta og viðhalds á að afgreiða innan þrjátíu daga frá móttöku , en endurgreiðslur vegna nýbygginga fara fram á tveggja mánaða fresti , þ.e. 5. apríl vegna beiðna sem berast í janúar og febrúar , 5. júní vegna beiðna sem berast í mars og apríl o.s.frv . Endurgreiðslur til erlendis búsettra ( Tax-free ) Aðilar búsettir erlendis geta fengið endurgreiddan hluta virðisaukaskatts af varningi sem þeir festa kaup á hér á landi . Almennt um virðisaukaskatt Virðisaukaskattur er innheimtur af innlendum viðskiptum á öllum stigum og við innflutning á vöru og þjónustu . Sama vara eða þjónusta er þó ekki margsköttuð því að hvert einstakt fyrirtæki skilar aðeins skatti af mismuni kaupverðs og söluverðs , þ.e. af þeim virðisauka sem myndast í fyrirtækinu , og þaðan er heitið virðisaukaskattur dregið . Virðisaukaskattur er almennur neysluskattur því það er neytandinn ( kaupandi vöru eða þjónustu ) sem endanlega greiðir skattinn . Endurgreiðslan var 100% af vinnu sem innt var af hendi á árunum 1990 - 1996 en lækkaði þá í 60% í tengslum við niðurfellingu vörugjalds af m.a. byggingarefnum . Hinn 1. mars 2009 hækkaði endurgreiðsluhlutfallið tímabundið í 100% og endurgreiðslan jafnframt látin taka til vinnu manna á byggingarstað frístundahúsnæðis og af sérfræðiþjónustu , þ.e. vegna þjónustu verkfræðinga og arkitekta vegna hönnunar eða eftirlits með byggingu íbúðar - eða frístundahúsnæðis . Sú endurgreiðsla féll niður hinn til 1. janúar 2015 og endurgreiðsluhlutfallið lækkað á ný í 60% .